কাশ্মীরে পৌঁছলেন রাহুল গান্ধী

ওয়েব ডেস্ক: কাশ্মীরে পৌঁছালেন লোকসবার বিরোধী দলনেতা রাহুল গান্ধী (Rahul Gandhi)। জানা গিয়েছে,বাদামিবাগে ক্যান্টনমেন্ট এলাকায় আর্মি বেস হাসপাতালে যেতে পারেন রাহুল। পহেলগাঁওকাণ্ডে (Pahalgam) আহতদের অনেকে ওই হাসপাতালে ভর্তি। তাঁদের সঙ্গে কথা বলবেন লোকসভার বিরোধী দলনেতা। শুক্রবার দুপুরে মুখ্যমন্ত্রী ওমর আবদুল্লার সঙ্গে দেখা করবেন বলে জানা গিয়েছে। এদিন বিকেলেই লেফটেন্যান্ট গভর্নর মনোজ সিনহার সঙ্গে বৈঠক রয়েছে বিরোধী দলনেতার। বৈঠক শেষে দিল্লির উদ্দেশ্যে রওনা দেবেন রাহুল গান্ধী।

জঙ্গি হামলায় রক্তাত্ত ভূস্বর্গ। ২৬ জন পর্যটকের মর্মান্তিক মৃত্য়ুর পর দেশজুড়ে জোরাল হচ্ছে প্রত্য়াঘাতের দাবি। এই ইস্য়ুতে সর্বদল বৈঠকে কার্যত ভুল মেনে নিল কেন্দ্র। নিরাপত্তার যে গাফিলতি ছিল তা মেনে নিয়েছেন অমিত শাহ। জঙ্গি হামলার তীব্র নিন্দা করেছে বিরোধী দলগুলো। বিরোধীদের তরফে প্রশ্ন তোলা হয়, গোয়েন্দা এজেন্সি কোথায় ছিল? সরকারের তরফে জবাবে বলা হয়, কোথাও ভুল হয়েছে। সেটা খুঁজে বার করতে হবে। এবিষয়ে বিরোধী দলগুলো মোদি সরকারের পাশে থাকার বার্তা দিয়েছে। রাহুল গান্ধী বলেন, ‘যা ঘটেছে সেটাকে সবাই নিন্দা করেছেন। বিরোধীরা পুরো সমর্থন করেছে সরকারকে যে কোনও পদক্ষেপ নেওয়ার বিষয়ে। মল্লিরার্জুন খাড়্গে বলেন, আমরা চাই যত তাড়াতাড়ি সম্ভব উপত্যকায় শান্তি ফিরুক। সুদীপ বন্দ্যোপাধ্যায় জানিয়েছেন, সন্ত্রাসবাদের বিরুদ্ধে লড়তে আমরা সরকারের পাশে আছি। মন্ত্রী কিরেণ রিজিজু বলেন,সন্ত্রাসবাদের বিরুদ্ধে সব রাজনৈতিক দলগুলো নিজেদের মতামত রেখেছে। একটা বিষয় সামনে এসেছে দেশকে একজোট এবং এক স্বরে বলতে হবে, সন্ত্রাসবাদের বিরুদ্ধে একজোট হয়ে ভারতকে লড়তে হবে— এটা সবাই মেনে নিয়েছে।

আরও পড়ুন: বারামুলা, উধমপুরের পর এবার বান্দিপুরা! জঙ্গল ঘিরে চিরুনি তল্লাশি ভারতীয় সেনার

দেখুন ভিডিও